पाएं अपने शहर की ताज़ा ख़बरें और फ्री ई-पेपरडाउनलोड करें
घर में पिता के कोरोना पॉजिटिव होने के बावजूद बेटा मरीजों को दवाइयां देने मेडिकल स्टोर पर आ गया। शुक्रवार को प्रशासन को शिकायत मिली। अधिकारी जवाहर बाजार की गली में पहुंचे और दोपहर 3.45 बजे दो मेडिकल स्टोर बंद करवा दिए। ये सरदार मेडिकल और गंभीर मेडिकल स्टोर थे। इसके अलावा एमजीएम कॉलेज और सब्जी मंडी के बीच विशेष एजेंसी संचालक कोरोना कर्फ्यू का उल्लंघन करता पाया गया। यह दुकान भी प्रशासन ने बंद करवा कर सील कर दी।
होशंगाबाद: सब्जी बाजार कराया बंद, 4 दुकानें की सील
शहर में राजस्व, पुलिस एवं नगरपालिका के अमले ने कोरोना कर्फ्यू उल्लंघन करने वालाें पर कार्रवाई की। तहसीलदार शहर निधि चौकसे ने बताया ग्वालटोली, बीएसएनएल चौराहा, आईटीआई रोड, रविशंकर मार्केट में कोरना कर्फ्यू के उल्लंघन करने पर 4 दुकानों को सील किया गया। पिछले 3 दिनों में मास्क नहीं पहनने एवं कोरना कर्फ्यू के उल्लंघन पर दुकानों, प्रतिष्ठानों में 4 हजार की चालानी कार्यवाही ही गई। शहर में कार्यवाही के दौरान एसडीओपी मंजू चौहान, तहसीलदार शहर निधि चौकसे, थाना प्रभारी संतोष सिंह चौहान एवं अन्य अधिकारी कर्मचारी मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn